Il-katavru nstab kważi żewġ mili ‘l barra mill-ponta tal-Aħrax tal-Mellieħa Ġiet fi tmiemha t-tfittxija għaż-żagħżugħ ta’ 29 sena li s-Sibt li għadda niżel jgħum fl-inħawi ta’ fejn il-Ħofra, fl-Aħrax tal-Mellieħa, limiti tat-Torri l-Abjad u baqa' ma nstabx. Miegħu kellu żagħżugħ ta’ 21 sena mill-Bangladesh, li kien ukoll sab ruħu f’diffikulta fil-baħar iżda rnexxielu jitla’ qawwi u sħiħ. Il-katavru nstab kważi żewġ mili ‘l barra mill-ponta tal-Aħrax tal-Mellieħa. Il-ġisem bla ħajja ddaħħal l-art permezz ta’ patrol boat tal-Forzi Armati ta’ Malta u tniżżel fuq il-moll tal-Marfa. Hemmhekk ġie identifikat bħala l-persuna mitlufa.